Aalborg Stiftstidende, 1844-03-05
Aalborg, den 5te Marts. Efter at den af Hr. Kjøbmand Pagh udstædte Opfordring til Actionairerne i "Jris" om at fordre en extraordinair Generalforsamling snart havde erholdt det statutmæssige Antal Underskrifter, blev den 25de forr. Md. et Møde afholdt og af de talrigt Tilstedeværende besluttet at tilsende Bestyrelsen den nedenfor in extenso aftrykte Opfordring om uopholdeligt at sammenkalde Generalforsamling. Efterat Bestyrelsens Majoritet imidlertid havde udtværet Tiden med Jndvendinger imod Formandscapaciteten og Mødested, hvilket man partout vilde have hos en af Majoritetens Medlemmer, blev omsider den 1ste ds., et Møde afholdt som Majoriteten forlangte det og blev man da, efter mange vidtløftige Protocolleringer, og efter at man tilsidst paany havde anmodet Hr. Wulff om at fungere som Formand, enig om at være uenig, saavel med Hensyn til Forholdet indbyrdes som imod Actionairerne. Vi ville imidlertid ikke længere opholde os ved Bestyrelses-Anliggendernes Detail. Disse ere vist saa tilstrækkeligt afslerede, som Publicum kan ønske det og som Majoriteten neppe tidligere synes at have ønsket det. Jkke at tale om, at en Generalforsamling thi naturligviis kun om dens Beslutninger kan Talen være – kan som høieste Magt i Selskabet, opløse det hele Foretagende, følgelig ogsaa vælge nye Bestyrere, naar den dertil finder Anledning og de sidstvalgte (der vel ikke ved den Maade, hvorpaa Valget ved Generalforsamlingen foretoges anticipando, kunne siges frie for at have villet indtvinge sig i Bestyrelsen) ikke ville vige tilbage for den imod dem allerede saa stærkt optraadte offentlig Mening; – men allerede, uden Hensyn til et saadant Spørgsmaals Almindelighed, fremlyser det af sig selv, at Generalforsamlingen uden videre Ceremonie kan vælge sig en ny Bestyrelse, naar den nærværende, ikke at tale om dens indre skadende Splid og Trætte og Majoritetens incompetente Fremgangsmaade ved Beslutningers Udenoms-Tilveiebringelse, i den Grad undlader Opfyldelsen af sine Pligter imod Actionairerne, at den sidder hele Aar inde med et lovligen aflagt og ved en tidligere Bestyrelse afgivet Regnskab, uden at besørge det revideret, tillader sig paa egen Haand at omkalfatte Samme og end- og, uagtet at den forløbne Tid, sammenkalder ny Generalforsamling uden at fremlægge noget færdigt Regnskab og, efter at have lovet, om faa Dage at fremlægge dette med sine Bilag, saaledes at Actionairerne dog engang kunde faae at see, hvortil deres Penge ere forbrugte: endog ikke engang 5 Uger efter denne Generalforsamling opfylder Actionairernes Forlangende, ja endog selv, efter disses i nedenstaaende Opfordring fornyede Fordring paa at faae Regnskab, at see, vedbliver at entholde Actionairerne Kundskaben om deres Penges Forbrug. Og efter en saadan fremturende Vilkaarlighed troer en Majoritet endnu at kunne tiltvinge sig Plads i en Bestyrelse, naar en Generalforsamling maatte beslutte anderledes, At den selv finder det passende at blive, det skal tilvisse ikke kunde undre, thi det staaer i fuldkommen Harmonie ved den øvrige Fremgang, og til Generalforsamlingen maa det jo nu staae at beslutte hvad den finder rigtigt, men Erkjendelsen om at et kraftigt Skridt, til at værne om "Jris"s fremtidige Jnteresser og Actieforetagendets Anseelse, maa foretages, tør vist ansees for saa almindelig udtalt og befæstet, at den maadelige Udvei, Majoriteten foreslaaer til at udtvære Tiden endnu længere og vedligeholde den nærværende Status quo rum Tid endnu, vist ikke skal faae Jndpas hos Nogen, om ogsaa nok saa mange Bestræbelser, da enhver Sag jo gjerne finder Medarbeidere – hertil maatte blive anvendte.